सुपर थर्टी कें आनन्द कुमार पर कहानी लिखबा लेल जापानक पत्रकार युजूरू तांको पटना आएल छथि। ओ कहलनि जे तकनीकी क्षेत्र में भारत कें आओर आगू ल जएबा लेल शिक्षकलोकनि कें बेसी योगदान करए पड़तन्हि आ एहि काज मे आनन्द कें सेहो सहयोग देबाक चाही। तांको कें कहब रहनि जे जापान में आनन्द कें चर्चा होइत छैक आ जापानी छात्रलोकनि हुनका देया चर्चा करैत छथि। श्री तांको गणितज्ञ आनन्द आर संस्था देया,जापान जा कए विस्तृत रिपोर्ट प्रकाशित करताह। ज्ञातव्य जे जापान कें अर्थशास्त्री यूची आइतोह आनन्द पर एक फिल्म सेहो बनेने छलाह। जापान मे आनन्द पर लेखो लिखल गेल छैक।
 रविकए भागलपुरक नवयुग विद्यालय में मिथिला परिषद आर मिथिला विकास मंचक तत्वावधान में आयोजित विद्यापति स्मृति पर्व समारोह मे मुख्य अतिथि आर झारखंड उच्च न्यायालयक मुख्य न्यायाधीश ज्ञान सुधा मिश्रा कहलनि जे भाषाई संस्कृति केर विकास आवश्यक छैक मुदा कोनो एक भाषा कें विकास सं समाज आर देशक प्रगति नहिं भ सकैछ। तें, रुढ़िवादी परंपरा छोड़ि सोच में विस्तार करब आवश्यक छैक। सुधा जी संस्था सभ सं अपील कएलनि जे राज ठाकरे वला संस्कृति नहि अपनाबथि। हुनक कहब छलनि जे मातृभाषाक संगहि राष्ट्रभाषा आर आन भाषा सभहक सम्मान सेहो हेबाक चाही।
 आब आनलाइन पैसा भेजबाक लेल बेसी पाइ लागत। बैंक सभ कें एक अप्रैल सं एहि सेवा लेल रिजर्व बैंक कें शुल्क भुगतान करए पड़तैक,तें बैंक भरपाई लेल ग्राहक सं पाइ वसूलबाक तैयारी मे अछि। एखन धरि बैंक एहि लेल रिजर्व बैंक कें किछु नहि दैत छल। वर्तमान व्यवस्थाक अनुसार,एक लाख रुपय्या तक दोसर कें खाता में अंतरित करबाक लेल ५ रुपय्या, एक लाख रुपये से बेसी केर निकासी पर २५ रुपय्या बतौर शुल्क लेल जाइत छैक। राशि प्राप्त कएनिहार खाताधारक सं कोनहु शुल्क नहि लेल जाइत छैक। नेशनल इलेक्ट्रानिक फंड ट्रांसफर (एनईएफटी) २००५ में लांच भेलाक बाद सं बड्ड सफल रहल छैक। एकर मार्फत हर महीने ६० लाख सं बेसी मनी ट्रांसफर भ रहल छैक।
 एनईएफटी सेवा उपलब्ध देनिहार सभ बैंक कें जारी सर्कुलर में, रिजर्व बैंक बैंक सभ सं उपलब्धता, सुविधा आर कार्यकुशलता के संबंध में, एनईएफटी कें मजबूत करबाक लेल आवश्यक उपाय करबाक हेतु कहलक अछि। रिजर्व बैंक बैंक सभ सं कहलक अछि कि सामान्य काम-काज सोम सं शुक्र धरि भोरे ९ बजे सं सांझ ७ बजे तक आ शनिकए भोरे ९ बजे सं दुपहर १ बजे तक कएल जाए। एखन ई समय आन दिन ९ बजे सं ५ बजे तक आ शनिकए भोरे ९ बजे सं दुपहर १२ बजे तक छैक।
 एनईएफटी सेवा उपलब्ध देनिहार सभ बैंक कें जारी सर्कुलर में, रिजर्व बैंक बैंक सभ सं उपलब्धता, सुविधा आर कार्यकुशलता के संबंध में, एनईएफटी कें मजबूत करबाक लेल आवश्यक उपाय करबाक हेतु कहलक अछि। रिजर्व बैंक बैंक सभ सं कहलक अछि कि सामान्य काम-काज सोम सं शुक्र धरि भोरे ९ बजे सं सांझ ७ बजे तक आ शनिकए भोरे ९ बजे सं दुपहर १ बजे तक कएल जाए। एखन ई समय आन दिन ९ बजे सं ५ बजे तक आ शनिकए भोरे ९ बजे सं दुपहर १२ बजे तक छैक।
 पटना केर कालिदास रंगालय में काल्हि आयोजित 17म भोजपुरी महोत्सव मे, भोजपुरी भाषा कें मान-सम्मान दिअएबाक संकल्प लेल गेल। महोत्सव कें उद्घाटन करैत सिवान केर सांसद ओमप्रकाश यादव कहलनि कि भोजपुरी भाषा में पर्याप्त मिठास छैक आ भोजपुरी कें संवैधानिक दर्जा दिअएबा लेल संघर्ष जारी रहत। सम्मेलन कें आयोजन भोजपुरिया उत्थान आर भोजपुरिया सेवा मिलिकए कएने छल। एहि अवसर पर बिहार राज्य विद्युत बोर्ड कें पूर्व अध्यक्ष मदन मोहन सिंह कहलनि जे भाषा आर संस्कृति कें मिलाकए भारतीयता बनल अछि आ इहो जे भोजपुरी मे कर्पूरी ठाकुर सन कलाकार भेल छथि। भोजपुरी फिल्मक अश्लीलता में कमी आनि कए अपन एक पहचान बनाएब जरूरी छैक। सम्मेलन मे बलभद्र कल्याण, प्रभात कुमार सिंह, हिन्दी साहित्य सम्मेलन के अध्यक्ष जगदीश पाण्डेय, हरिद्वार प्रसाद, राजेन्द्र तिवारी, केशव ठाकुर आ हीरा ठाकुर आदि शामिल छलाह।
 एम्हर दिल्ली मे,काल्हिए एयरपोर्ट ऑथिरिटी ऑफ इंडिया के आफिसर्स क्लब में भेल बैठक मे,भोजपुरी समाज के अध्यक्ष अजीत दूबे कें कहलन्हि जे भोजपुरी भाषा व संस्कृति कें विकासक लेल देश-विदेश में सक्रिय विभिन्न संस्था सभ कें एक मंच पर आबिकए प्रयास करब जरूरी छैक। श्री दूबे जी कहलनि जे सभ कें एक छत के नीचा आबए पड़तनि आ केन्द्रीय कार्यालय दिल्ली में बनाओल जाएत। ओ इहो कहलनि जे भोजपुरी कें अष्टम सूची में शामिल कराएब, भोजुपरी स्वाभिमान केर रक्षा करब आ दिल्ली के स्कूल में भोजपुरी पाठ्यक्रम कें लागू कराएब हुनकर सभहक मुख्य एजेंडा हेतन्हि। एहि बैठक में श्री दूबे आ मॉरिशस भोजुपरी संस्थान केर संस्थापक डा. सरिता बुद्धू युवा कवि मनोज भावुक के गजल संग्रह "तस्वीर जिंदगी के" केर द्वितीय संस्करण कें संयुक्त रूप सं लोकार्पण कएलनि। होली सं संबंधित भोजुपरी गीत-नाद सेहो भेल। बैठक में त्रिनिडाड केर रिसर्च स्कॉलर पेंगी मोहन( मुख्य अतिथि रूप मे), अखिल विश्व भोजपुरी विकास मंच-जमशेदपुर के अध्यक्ष बी. एन तिवारी उर्फ भाईजी भोजुपरिया, इग्नू में भोजुपरी के प्रणेता प्रो. शत्रुघ्न कुमार, नाटककार महेन्द्र प्रसाद सिंह, भोजपुरी समाज दिल्ली के उपाध्यक्ष प्रभूनाथ पांडेय, पूर्वांचल एकता मंच के अध्यक्ष शिवजी सिंह, एल. एस. प्रसाद सहित कतेको गणमान्य लोकनि उपस्थित छलाह।
 1 अप्रैल सं,बचत खाता में जमा राशि पर रोज ब्याज भेटत। भारतीय रिजर्व बैंक सभ सरकारी बैंक कें एहि संबंध में शुक्रकए अधिसूचना जारी क देलक। आरबीआई बैंक सभ कें एहि लेल आवश्यक तैयारी करबाक निर्देश देने अछि। आरबीआई पछिले वर्ष अप्रैल में बैंक सभ कें, बचतखाता पर रोजाना कें आधार पर ब्याज देबाक लेल कहने छल। मौजूदा व्यवस्था ई छैक जे बचत खाता में प्रत्येक महीना कें १० तारीख सं ल कए महीना के अंत धरिक न्यूनतम जमा राशि पर ब्याज देल जाइत छैक। एहि विचित्र गणना पद्धति केर नतीजा ई होइत छैक जे 11 दिसंबर कए जमा कएल गेल रकम 31 जनवरी कए निकालल जाए तं पूरा 52 दिन एकर बैंक में रहलाक बावजूद ग्राहक कें एहि पर एकहु पैसा ब्याज नहि भेटैत छैक। एहि सर्वस्वीकृत घपला केर नतीजा ई छैक जे बचत खाता पर 3. 5 प्रतिशत ब्याजक प्रावधान केर बादो एहि मद में बैंकक कुल देनी मात्र 2. 8 प्रतिशत बनैत छैक। देखबा मे ई निराधार मुनाफा मामूली बूझि पड़ैछ, मुदा बैंक एकर माध्यम सं साल भरि में पौने नौ हजार करोड़ रुपय्या बना लैत छैक।
 भारतीय बैंक संघ कहने छल जे एहि नव व्यवस्था कें छह महीना लेल टालि देल जाए मुदा आरबीआई ओकरा नजरंदाज करैत कहलक जे बैंक सभहक पर्याप्त कंप्यूटरीकरण भ चुकल छैक,तें ई व्यवस्था लागू कएल जा सकैछ। उल्लेखनीय अछि जे चालू खाता (करेंट अकाउंट) में ककरो ओवरड्राफ्ट पर बैंक ब्याज डेली बेसिस पर ल लैत छैक आ ई सिलसिला ओहि समय सं चलल आबि रहल अछि जखन बेसी बैंक कंप्यूटर कें शक्लो नहि देखने छल। आरबीआई के मौजूदा निर्देश पर सेहो ओकर रवैया टालमटोल वला छैक मुदा एहि बेर सलाह-मशविरा कें नाम पर ओकरा बचि निकलबाक अनुमति हरगिज नहि देल जएबाक चाही।
 भारतीय बैंक संघ कहने छल जे एहि नव व्यवस्था कें छह महीना लेल टालि देल जाए मुदा आरबीआई ओकरा नजरंदाज करैत कहलक जे बैंक सभहक पर्याप्त कंप्यूटरीकरण भ चुकल छैक,तें ई व्यवस्था लागू कएल जा सकैछ। उल्लेखनीय अछि जे चालू खाता (करेंट अकाउंट) में ककरो ओवरड्राफ्ट पर बैंक ब्याज डेली बेसिस पर ल लैत छैक आ ई सिलसिला ओहि समय सं चलल आबि रहल अछि जखन बेसी बैंक कंप्यूटर कें शक्लो नहि देखने छल। आरबीआई के मौजूदा निर्देश पर सेहो ओकर रवैया टालमटोल वला छैक मुदा एहि बेर सलाह-मशविरा कें नाम पर ओकरा बचि निकलबाक अनुमति हरगिज नहि देल जएबाक चाही।
 नहि रहलाह निर्मल पांडे। हुनकर कनियां के फोटो देखू जे आन कोनो ब्लॉग पर शायदे भेटत।
 फ़िल्म-समीक्षाः क्लिक। तो बात पक्की ।
 मारित रास आन फिल्मी खबरि आ अंग्रेजी फिल्मक समीक्षा आदि लेल क्लिक करू।
 फ़िल्म-समीक्षाः क्लिक। तो बात पक्की ।
 मारित रास आन फिल्मी खबरि आ अंग्रेजी फिल्मक समीक्षा आदि लेल क्लिक करू।
 कैथी लिपि पढनिहार कतहु नहि। केना हएत कंप्यूटरीकरण?
 एहि ब्लॉग पर पछिला बरख सेहो एहि संबंध में एक रिपोर्ट प्रकाशित भेल छल। ओकरा देखबा लेल क्लिक करू।
 Subscribe to: Posts (Atom)